Vores kostskoler er hovedsageligt for børn og unge mellem 11 og 18 år, der ikke kan passe deres skolegang, når de bor hjemme. Årsagen kan være et udfordret samspil og højt konfliktniveau i familien, uhensigtsmæssig omgangskreds, manglende tiltro til sig selv og verden og en skolegang, der ofte har været præget af nederlagsfølelse og isolation. Skolerne modtager kostelever efter henholdsvis SEL § 52 stk. 2 nr. 7 (anbringelse) eller SEL § 52a, stk. 1 nr. 2 (forebyggelse af anbringelse eller fremskyndelse af hjemgivelse). Ofte fungerer kostskolerne også som dagskole for elever fra lokalområdet. Se de enkelte kostskolers hjemmesider for deres specifikke målgrupper.